दिल्ली में सियासी दलबदल जोरों पर है. हरचरण बल्ली दोबारा बीजेपी में आ गए हैं तो AAP से निकाले गए अश्विनी उपाध्याय ने भी बीजेपी का पहलू पकड़ लिया है . वहीं, बीजेपी के दो मौजूदा पार्षद और एक पूर्व पार्षद ने प्रेस कॉन्फ्रेंस कर AAP में जुड़ने का ऐलान किया.

बीजेपी पार्षद चौधरी करतार सिंह तंवर और अनीता चौहान अब अरविंद केजरीवाल की पार्टी से जुड़ गए हैं. वहीं, पूर्व बीजेपी पार्षद विजय भी आम आदमी पार्टी में आ गए हैं. इसके अलावा कांग्रेस के दो नेता धरमपाल लाकड़ा और मेमवती भी आम आदमी पार्टी में शामिल हो गए हैं. इन पार्षदों को AAP चुनाव का टिकट देती है या नहीं, यह देखने वाली बात होगी.